GUÈRRA-E-PATZ-IV-WEB	Pòqui viatges s‟alugaue en era er ancian huec; solet se passaue en quauques escadences, quan tornaue eth sòn marit, o quan se guarie bèth un des sòns hilhs o quan, damb era comdessa Maria, rebrembaue ath prince Andrei (damb eth sòn marit jamès a hège, en tot supausar-lo gelós d‟aqueth rebrembe), e, sonque de quan en quan, quan bèth edart la possaue a cantar, plaser qu‟auie abandonat complètaments dempús era sua nòça: En aqueri rars instants, quan er ancian huec semblaue alugar-se de nauèth en sòn polit còs florit ère encara mès atractiua qu‟abantes.